বারুইপুর পূর্বের ২ বিএলও, ERO ও AERO’কে শোকজ কমিশনের

কলকাতা: বারুইপুর পূর্ব বিধানসভার ৯৪ নম্বর বুথের BLO র বিরুদ্ধে রাজনৈতিক যোগের অভিযোগ উঠেছিল। পরবর্তী সময়ে সেই BLOকে সরিয়ে দেয় নির্বাচন কমিশন (Election Commission)। নতুন BLO কে দায়িত্ব দেওয়া হয়েছিল। কিন্তু তারপরও নতুন দায়িত্বপ্রাপ্ত BLO র লগ ইন আইডি ব্যবহার করে কাজ করার অভিযোগ পূর্বতন BLO র বিরুদ্ধে। এমনকি দায়িত্ব থেকে সরানোর পরেও এনুমারেশন ফর্মে সই করার অভিযোগ আসে ওই BLO র বিরুদ্ধে। সেক্ষেত্রে সংশ্লিষ্ট দুই BLO ,ERO এবং AERO র বিরুদ্ধে ব্যবস্থা নেওয়া হবে বলে নির্বাচন কমিশন সূত্রে খবর। এবার বারুইপুর পূর্বের ৯৪ নম্বর বুথের দুই বিএলও, ইআরও, এবং এইআরওকে শো কজ (Show Cause) করল নির্বাচন কমিশন। ৪৮ ঘণ্টার মধ্যে ওই চার জনের থেকে কমিশন জবাব চেয়েছে বলে খবর।

রাজ্যজুড়ে চলছে এসআইআর। বাড়ি বাড়ি গিয়ে ফর্ম বিলি করেছেন ও জমা নিয়েছেন বিএলওরা। সূত্রের খবর, ফর্ম বিলি শুরুর পরই জানা যায় বারুইপুর পূর্বের ৯৮ নম্বর বুথের দায়িত্ব প্রাপ্ত বিএলও তৃণমূলের পদাধিকারী। কমিশনে অভিযোগ জমা হতে এরপরই তাঁকে সরিয়ে দেওয়া হয়। অভিযোগ, অপসারণের পরেও ওই বিএলও কাজ করে যান। ওই বুথে নতুন যে বিএলও এসেছেন, তিনি নিযুক্ত হয়েও পুরনো বিএলও-কে কাজ চালিয়ে যেতে দিয়েছেন বলে অভিযোগ। পর্যবেক্ষক দুই বিএলও-র সই দেখে চিহ্নিত করেছেন। ওই বুথে ইআরও হলেন দেবোত্তম দত্ত চৌধুরী। দুই বিএলও, ইআরও এবং এইআরও-কে শো কজ করেছে কমিশন।